
ZAŠTO SLAVJMO ANTU STARČEVIĆA? 


Medu svim velikim i zaslužnim muževima, koji 
su zbilja nesebično radili za dobro hrvatskog naroda 
zauzima Starčević po velikim posljedicama svojega 
rada najvažnije mjesto. Od Starčevićeve smrti dijeli 
nas skoro 50 godina, ali razvitak događaja i prilika 
pokazuje nam da nauka Ante Starčevića ima trajnu 
vrijednost, da je Starčević u prosuđivanju osobito 
hrvatske politike i hrvatskih prilika imao pravo. 
Žalosno je što su naši neprijatelji nastojali već za 
Starčevićeva života ugušiti njegove misli, spriječiti sa 
svim sredstvima uspjeh njegove borbe. Ta žalosno i 
sramotna rabota nastavila se je i poslije njegove smrti 
Ali ipak nije smrt otrgnula Starčevića od Hrvatske. 
Razlog je taj što je propovijedao i branio pravednost, 
a pravednu stvar ne može uništiti ni zub vremena. 
Dosta je kazati, da se on od početka svoga djelovanja, 
svoga političkog rada bez prestanka, nepopustljivo 
borio za prava hrvatskog naroda, usprkos svoga širo 
maštva, progona i neprijateljskih nastojanja. Kad su 
se mnogi tobožnji »hrvatski vođe«- poklonili novcu ili 
častima, Starčevtć je ostao uvijek isti. Do skrajnosti 
odporan prema svemu tomu. 

Zato su ga jedni štovali i slijedili za života i po¬ 
slije smrti, a drugi klevetali i mrzili. Dobro je rekao 
pisac prvoga Starčevićeva životopisa, da su jedni proti 
Starčeviću iznijeli »kojekakve slaboće, izmisliše bajke 

o njegovoj mladosti, o njegovu bezvjerju, nastojali su 
ga omraziti medu suvremenicima, a nekoji opet su mi¬ 
slili dok su mu za života klicali »živio!«, a poslije 
smrti »slava mu!« da su izvršili svoju dužnost prema 
njemu.« 

Ni jedni ni drugi nemaju pravo. Oni, koji su 
htjeli spriječiti ostvarenje njegovih misli i uništiti nje¬ 
gov rad, ti su učinili zločin ne samo proti Starčeviću, 
nego i proti narodu, jer Starčević se nije borio za sebe, 
nego za narod. A također griješe i oni koji samo s 
nekoliko poklika dadoše Starčeviću počast, jer ne sa¬ 
stoji se štovanje velikih ljudi i narodnih boraca samo 
u riječima, već i djelima treba pokazati ljubav prema 
narodu i domovini za koju su oni radili. 

Štovanje Starčevića znači ujedno i štovanje na¬ 
roda, znači priznanje svima onima koji su slijedili i 
koji slijede njegovu nauku i koji su za njen uspjeh 
pridonijeli i pridonose žrtve. Pravo štovanje označuje 
i volju i osvježenje za novu borbu. Borbe će uvijek 
biti. I kad postignemo ono zašto smo se borili, opet 
borbom treba štečeno braniti, jer neprijatelja neće uz- 
manjkati. 

Pravo poštivanje prošlosti, pa tako i narodne po¬ 
vijesti jest traženje i skupljanje iskustva, a i mnogih 
razjašnjenja koja nam trebaju poslužiti za sadašnji 
rad. To vrijedi i za pojedinog čovjeka, a vrijedi i za 
čitavi narod. 

Uvijek kad se čovjek nade pred važnim, odluč¬ 
nim zadatkom postavljaju mu se kao uzor ljudi koji 
su prije izvršili taj i slični zadatak odlučno i uspješno. 
Kršćanstvo imade svece, narodi imaju opet svoje na¬ 
rodne junake ne samo one koji su bili vojnici, već i 
oni koji su radili kao političari, književnici, veliki ob- 

novitelji, koji su prednjačili svojom požrtvovnomu i 
znanjem u službi narodu. I s punim pravom ih daju 
kao primjer ostalima i potomstvu. 

Takav hrvatski uzor za sva vremena. kako treba 
raditi nesebično, požrtvovno i dosljedno jest Ante 
Starčević. 

U ovoj knjižici kušat ćemo ukratko iznijeti taj 
plodni rad Ante Starčevića. Kažem pokušat ćemo, jer 
zbilja je teško u nekoliko stranica dati prikaz jednoga 
osrednjeg čovjeka, a kamo li ne takve velike ličnosti 
kao što je Starčević. 

\ekoji su samo Starčevića zamišljali kao politi¬ 
čara, a mnogi i u posve krivom obliku. On nije bio 
strančarski političar. To je daleko bilo od njega. Bio 
je državnik-mislilac, dobar književnik, učenjak. Sva 
pitanja iz narodnog života su njega zanimala. On je 
imao i izgrađeno mišljenje i o društvenim i gospodar¬ 
skim pitanjima, on je i te kako vodio računa o nevo¬ 
ljama koje tište hrvatskog seljaka i radnika. 

Ova knjižica neka bude doprinos časti velikom 
Starčeviću, čiju obljetnicu smrti je hrvatski narod ove 
godine prvi put slavio u svojoj samostalnoj državi. 

A Ti, dragi čitatelju, sjeti se Oca Domovine i na- 
stoj upoznati njega i njegov rad. Nek nam on bude 
svima uzor tvrdog poštenja i neumornog rada za hr¬ 
vatski narod i hrvatsku državu. 

IZ KRŠNE LIK®... 

Na Starčeviću se vidjelo da je uzrastao u kršu 
i oskudici, u kraju gdje se nevolja sije, a junaci niču. 
Po svom držanju u politici bio je kao da je isklesan 
od kamena, neslomljiv, borben i prkosan kao vele¬ 
bitske stijene koje stoljećima odolijevaju buri i me¬ 
ćavama. Što reče to ne poreče. 

Rođen je 28. svibnja 1828. od seljačkih roditelja 
u ličkom selu Zitniku, nedaleko Gospića. Djetinjstvo 
je proveo kao i druga seljačka djeca. Slabo odjeven 
i bos čuvao je stoku. 

Kad je odrastao odvede ga sa sobom njegov stric 
Širne Starčević, župnik u Karlobagu. Pop Šime je 
naime vidio da je Antina zadruga velika da je puno 
usta, a malo kruha, a pošto je Ante bio najmlađi i 
veoma bistar, odlučio ga je stric izškolati. Širr.e Star 
Čević bio je onda jedan od najučenijih Hrvata, a 
uz to je bio dobar svećenik. On i njegov prijatelj 
smiljanski župnik Josip Vlatković dadoše Anti prvu 
poduku. Iza toga ode u Zagreb, gdje je svršio gi¬ 
mnaziju. Pošto je bio stariji od svojih drugova, a i 
rastom veći, prozvaše ga »Stari« i taj mu nadimak 
ostade za cijelog života. I u gimnaziji istakao se ve¬ 
likom bistrinom. Iza svršenih gimnazijskih nauka, po 
stričevu nagovoru, izabra svećeničko zvanje. Senjski 
biskup Ožegović posla ga kao vrlo pametnog đaka u 
peštansko sjemenište. Poslije Pešte bio je na bogo- 

slovskim naukama u Senju. Videći mnoge nepravde, 
koje je trpio njegov narod, i videći da će se moći više 
izložiti u borbi kao svjetovnjak, te ne osjećajući po¬ 
ziva za svećenički stalež, napusti svećeničko zvanje. 

Već za bogoslovskih nauka stekao je doktorat 
iz mudroslovlja (filozofije). Školovao se vrlo teško, 
kao i drugi siromaSni đaci, a i kasnije siromaštvo 
ga je uvijek slijedilo u stopu. 

Mladi Starčević proživljavao je napete događaje 
1848. godine. I njega je zahvatio onaj zanos kao i 
sve Hrvate kad je Jelačić postao hrvatski ban i kad 
je započeta borba s Mađarima. Svi su onda mislili da 
će Jelačić uspostaviti samostalnu Hrvatsku u nje¬ 
zinim pravim granicama. I Starčević je pjevao pjesme 
u čast bana. Bilo je to doba takozvanog ilirizma. 
Ljudevit Gaj i drugovi uzeli su ilirsko ime koje bi 
bila zajedničko za Slovence, Hrvate, Srbe i Bugare. 

Kad je Jelačić potukao Mađare, pa mjesto da 
uspostavi hrvatsku državu, stao se boriti za Austriju, 
Starčević se razočarao u banu. Razočarao se i u Ili¬ 
rima. 

Sve je to Starčević vidio, kako je Austrija nagra¬ 
dila Hrvate za njihovu vjernost oduzimajući im one 
sloboštine, koje su dotle uživali. Na temelju svih tih 
događaja on prekida s ilirstvom i počinje s čistim 
hrvatstvom. 

Kad je Starčević stupio u samostalni život već 
su ga susretale prve nepravde. Kasnije dolazi sve 
jedna za drugom. Starčević je ostao nepokolebiv. Za 
nj’ vrijedi ona narodna poslovica: »U vatri se zlato 
kuša«. 

Starčević je onda počeo raditi u pisarni odvjet¬ 
nika Srama, iako nije bio pravnil po zanatu. Kroz 

— 10 — 




Starčevićev zavičaj 


čitavo vrijeme je učio i pisao premda se morao 
»hrvati sa svakidašnjim potrebama života«. Mnogo 
je razmišljao i zato su sve njegove misli i riječi plod 
zrelog razmišljanja. Daleko je bio od površnosti i 
radi toga su njegove misli uvijek vrijedne i suvre¬ 
mene, kako nekad za njegova života tako i danas. 

On ulazi u političku borbu kao potpuno izgrađen 
čovjek s velikim životnim iskustvom. Njegov poli¬ 
tički rad se podudara s njegovim nazorima, koje je 
govorom i pismom razvijao, tumačio i branio. Kod 
njega je bio potpuni sklad između riječi i djela, ili 
kako se običava reći, između teorije i prakse. 

Kroz nekoliko godina Starčević je mnogo radio 
kao književnik. Osobitu je pažnju posvetio prošlosti 
svoga nai’oda. Rekao je: »Izvan povjesnice i života 
ništa ne priznajem za stalan temelj politike. Ostali 
temelji crpljeni odkud mu drago, nisu i ne mogu biti 
drugo nego pokušaji«. Zašto je Starčević proučavao 
povijest? Ima li uopće smisla proučavati prošlost? 
Ima. Već u uvodu ove knjižice smo istakli ovu misao. 
Proučavanjem povijesti nalazio je uzroke sadašnjosti. 
Njegov je put bio, kako je i sam kazao »istinu tra¬ 
žiti i nalaziti«. O 11 je tako spoznao koji su razlozi 
hrvatskih neuspjeha. Osobito je naglasio da su Hr¬ 
vatskoj najveći neprijatelji sami Hrvati, t'> jest nji¬ 
hova nesloga. On je često žigosao to zlo i nastojao 
da se hrvatski redovi slože, jer »još nitko ne nad¬ 
vlada Hrvate oružjem pa i tako Hrvat ostade naj- 
donji. Hrvat leži žrtvom spletaka« (Starčević). 

Vrlo mlad je počeo pisati pjesme i to većinom 
rodoljubne. Dao je i vrlo lijepih opisa iz narodnog 
života, gdje je zanimljivo i ukusno opisao narodne obi¬ 
čaje (pirne) u svojoj Lici. Napisao je nekoliko igro- 

kaza. Osobito je zaslužan i velik njegov književni rad. 
koji je razvio kao politički pisac. Napisao je veliki 
broj knjižica (Ime Srb, Bi li slavstvu ili hrvatstvu. 
Pisma Madžarolaca, Nekoliko uspomena, Na čemu 
smo? itd.) i članaka (na primjer odličan članak Poli¬ 
tika i diplomacija) u kojima je Starčević tumačio svo¬ 
je misli, savjetovao, poučavao iznoseći istinu na vidje¬ 
lo. Bio je urednik i glavni suradnik ondašnjih pravaš¬ 
kih listova »Slobode«, »Hrvata«, »Hrvatske«, »Zveka¬ 
na«. On je ovako označio svrhu svoga pisanja: »Poka¬ 
zati čitatelju istinu i neistinu, lijepo i ružno, dobro i 
zlo, plemenito i sramotno, škodljivo i korisno, pravo i 
krivo, to je sve što se od pisca može očekivati. Ja 
ću se toga ili držati kako mogu ili ću radije mučati.« 
Toga se on i doista držao. Njegove riječi bile su na¬ 
mijenjene nepokvarenom narodu. Starčević je dobro 
znao koliku snagu predstavljaju knjige i novine i on 
ih upotrebljava kao oružje u borbi s hrvatskim ne¬ 
prijateljima. A bogme su se neprijatelji bojali nje¬ 
gova pera; njegovih čvrstih razboritih dokaza koji 
su padali kao udarci bata, a njegova oštra šala i po¬ 
ruge na tadašnje političke prilike pekle su kao pče- 
imji žalac. Još i danas je užitak čitati Starčevićeve 
članke, koje je on bistro a jednostavno pisao, i poka¬ 
zivao pravi put, a u isto vrijeme jasno i bez ikakva 
okolišanja označio krivce. 



«0G I HRVATI! 


Početkom 1861. su ponovno uspostavljene velike 
županije i Starčević je bio izabran za velikog biljež¬ 
nika riječke županije. To je bilo vrlo odgovorno 
mjesto. Kao veliki bilježnik napisao je čuvene pred¬ 
stavke na kralja. U tim predstavkama dade se na¬ 
slutiti njegov budući politički rad. a i zametak 
Stranke prava. 

Napada austrijsku politiku, koja je Hrvate za 
njihovu vjernost nagradila suzanjstvom i kaže: 
»Narod je hrvatski samcat među austrijanskimi na¬ 
rodi, koji niti se je svojih prava odrekao, niti su mu 
ona, budi makar pod samom izlikom njegove krivnje, 
oteta; pa i tako narod je hrvatski jedini u Austriji, 
koji se s izdajstvom i tlačenjem natjecao u vjernosti 
i požrtvovnosti za svoje vladare«. I tu traži cjelovi¬ 
tost hrvatskih zemalja i narodnih prava. Od toga 
neće ma ni za dlaku odstupiti. »Mi ispovijedamo da 
nećemo nikakovu priliku propustiti za na kraj stati 
sličnim samosiljem, i za prava naše kraljevine u cije¬ 
losti sačuvati, ili kad ih sila pogazi, za povratiti ih 
svim onim sredstvima, koja nam Bog i narod pruže«. 
Svoje predstavke završio je riječima: »IJ tvrdoj vjeri 
u Boga i u naše pravo, s pouzdanjem čekamo na od¬ 
luku događaja«. 

Svoj stav izložio je i prema Ugarskoj. Pitat će 
tkogod, zašto je Starčević uvijek iznosio naše državno 

pravo i zašto se uvijek poziva na ugovore, koje je 
hrvatski sabor bio sklopio sa svojim vladarima? Što 
nam vrijedi da smo nešto bili i da imamo te povelje, 
a sada nismo ništa? On je to isticao zato, jer su se 
ondašnji vlastodršci pozivali na ugovore, a austrij¬ 
ska je vlada preko jednog svog službenog predstav¬ 
nika izjavila, da za nju ne postoji načelo ni pravo 
narodnosti, nego jedino zakon i ugovori, dakle, pisano 
pravo. Što je bilo dakle pametnije, nego da tuče ne¬ 
prijatelja ondje, gdje se bio ušančio. Starčević je taj 
zadatak s punim uspjehom izvršio. Prošlost ne znači 
za onoga ništa tko ne misli. Nije u njoj sve, ali jest 
iskustvo, pouka, koja i te kako dobro dolazi u sa¬ 
dašnjosti. A tu je pouku Starčević izvukao iz dav¬ 
nine i dao joj svježinu i vrijednost. 

Znamenitost Starčevićeva rada postaje sve veća 
što bolje promatramo ondašnje prilike. Jedni su hr¬ 
vatski političari bili za oslon na Peštu, drugi na Beč, 
a nekoji i na sveslavenstvo, na Rusiju, na jugosla¬ 
venstvo, a jedini Starčević zastupa mišljenje, da Hr¬ 
vati moraju voditi samo hrvasku politiku. 
On se držao one: »Pomozi si sam, pa će ti i Bog po¬ 
moći«. 

Dok su se tadanji političari bavili sitnicama, po¬ 
jedinostima i tako se sve više zaplitali, dotle je Star¬ 
čević odmah vidio u čemu je stvar. »On je jedini, 
kaže Kerubin Šegvić, znao udariti u srce, uhvatiti 
vola za rogove«. Osobitu svoju djelatnost razvio je 
Starčević kao član hrvatskoga sabora. Prvi put je 
izabran za narodnog zastupnika god. 1861. u kotaru 
Grobnik-Hreljin, a kasnije sve do smrti, bio je biran 
za zastupnika i u više kotareva najedanput. 

Starčević je svima u Saboru uputio riječi: »Za¬ 
što dakle, ne učinimo, što stoji od nas, a na slavu i 
sreću hrvatskog naroda?« Starčević je tada radio na 
izradbi dobrih zakona, a on je svaki posao nastojao 
što savjesnije izvršiti. 

Nema u njegovim govorima onog kukavičkog iz¬ 
motavanja i laskanja kralju »a gdje se obraća na 
kralja, tu se osjeća, kaže veliki hrvatski književnik 
Cihlar-Nehajev, da je za Starčevića kruna samo sim¬ 
bol«. »... Ja najradije mučim, rekao je on, nu kad 
govorim, ja govorim onako kako mislim i ćutim«. 
Upozorio je kralja da mu posao ne valja i bude li 
dalje tako radio, ostat će bez krune i prijestolja, jer. 
veli Starčević otvoreno: »Vladar koji narod ili zemlju 
bez krivnje naroda izda ili zasužnji, prestaje biti vla¬ 
darom, te postaje krvolokom«. Tako je Starčević 
znao odbrusiti »premilostivom kralju«. Zbog njegove 
iskrenosti predbacivali su mu da je neotesani Likota. 

On vjeruje u budućnost hrvatskog naroda. Tu 
budućnost neće određivati Austrija, nego Bog i 
Hrvati. U Hrvatskoj imaju odlučivati i vladati 
samo Bog i Hrvati. Odtada poklik Bog i Hrvati po¬ 
staje geslom hrvatskih borbenih redova, postaje je¬ 
dna snažna hrvatska krilatica, parola. 

»Mi svi želimo se osloboditi od jarma bilo čijega, 
a ne želimo jarme mijenjati«, s tim riječima označio 
je Starčević zahtjeve svoje politike, to jest samo¬ 
stalnu i slobodnu Hrvatsku. Mnogi nisu vjerovali u 
takvu Hrvatsku, a Starčević je baš mislio na te, kad 
je rekao: »Ja ne razumim što hoće da kažu oni, koji 
vele da kraljevina Hrvatska, kraljevina koja je pet 
stoljeća prkosila istoku i zapadu, ne može o sebi neod¬ 
visna stajati. Ni jedan narod ne može bez drugih 

naroda opstati pa, i tako svako selo može kao neod¬ 
visna država biti.« Na drugom mjestu kaže: »Kad 
znate, da naša domovina bijaše jedna velika nasel- 
bina rimska, kolijevka mnogih careva rimskih; da 
je ova zemlja, svojim položajem ključ istoku za za¬ 
pad i ovom za onaj; da u VI. i VII. vijeku ne bijaše 
smutnje među zapadnom i istočnom crkvom, nego da 
je cijelo kršćanstvo proti nekršćanima bilo složno; 
kad to znate, što držite vi do prošlosti naroda hrvat¬ 
skog, naroda onoga, koji je u tih okolnosti zauzeo 
ovu blagoslovljenu zemlju, i za navijeke rastrgao 
pravu žilu općenja među krštenim istokom i krštenim 
zapadom? Pokažite mi takov čin kod drugoga današ¬ 
njega naroda. — Naša domovina kako je nekada bila 
samostalna, tako može i danas; ja htjedoh dokazati, 
da mi, ako smo muži slobode i napretka, moramo 
nastojati, da našemu narodu izbijemo iz glave onu 
vjeru, koju mu je Austrija i Rusija narinula, vjeru 
kao da smo mi, uzdržavatelji Austrije, tako slabi da 
ne možemo nego kao bili čiji robovi živjeti; mi mora¬ 
mo Hrvatima kazati, da je sužnju jednako u ameri- 
kanskoj republici i u austrijanskoj ili ruskoj respo- 
ciji.« 

Njegove se političke misli i nastojanja dadu 
ukratko izreći: Preduvjet narodnog prosvjetljenja i 
blagostanja jest narodna sloboda i samostalnost. Po¬ 
trebna je cjelovitost Hrvatske i svih njenih državnih 
prava, jer je ta prava narod imao, nije ih se nikada 
odrekao, niti ih izgubio. A sam narod ima pravo raz¬ 
vijati duhovnu i tjelesnu snagu i to bez nepravedni* 
štete drugih. »Ja hoću slobodu hrvatskog naroda, na- 
glašivao je Starčević, i koliko veću neodvisnost od 
stranih upliva, jer narod, koji ne može samostalnu i 

neodvisno odlučivati o svojoj sudbini, nema op¬ 
stanka.« Zar nije to istina? Ne može se narod slo¬ 
bodno razvijati ni u prosvjeti ni u gospodarstvu, ako 
nije slobodan, ako ga neprijatelj sapinje. Potrebno je 
zemljište za uspješni razvitak, teritorij, koji po pravu 
pripada tom narodu, i narodna prava ne smije niko 
kršiti. Narod ima pravo na svom razviti svoje snage, 
ali to nikada ne smije biti na štetu drugih. Svako ne¬ 
ka bude gospodar pa svome. Njemu je svačija narod¬ 
nost svetinja; »Neka bude Mađar sretan u Mađar¬ 
skoj, neka Austrija bude sretna kod svoje kuće, a 
nadasve neka Hrvat bude sretan u Hrvatskoj« (Star- 
čevićeve riječi). 

No neprijatelji mu nisu ostali dužni i Starčević 
je za svoje riječi odsjedio u zatvoru. 

Još niko nije prije njega u hrvatskom saboru 
tako jasno i odlučno nastupio. Ali u saboru kad je 
trebala pasti konačna odluka, nisu poslušali Starče- 
vićeve riječi, nisu imali na umu onakovu Hrvatsku, 
kakvu je Starčević zahtijevao. 

Nije Otac Domovine (tako je Starčevića prozvao 
slavni književnik Eugen Kumičić) badava prouča¬ 
vao i cijenio povijest. On svoje znanje primjenjuje 
u život. Radi toga upozorava i Hrvate na najveći 
oprez, kad uređuju svoje stvari sa Austrijom. 

»U pogibelji svaki korak ove vlade (austrijske) 
zaudara po opsjeni, poslije pogibelji svaki njezin ko¬ 
rak bije po osveti. U pogibelji ona je janje umiljato, 
kojim možeš sve što hoćeš ... Dok je Austrija izvan 
pogibelji, najteže onome koji joj je najviše dobra 
učinio.« 

Tako je Starčević na svoj način označio austrij¬ 
sku politiku. Bez sumnje oštro. A onda je još radio 

Hrvatski državni sabor u kojem se koliko toliko mo¬ 
gao dignuti glas Hrvata, bilo je političke slobode, ali 
Starčević nije htio mrvice, on je tražio potpuno pravo 
rušeći sve što je bilo na putu. A što bi on tek rekao 
da je doživio kako su vlastodršci u »bratskoj« Jugo¬ 
slaviji gazili i ništili najosnovnije hrvatske pravice 
kao nikada do tada. 

On je predvidio posljedice koje će slijediti iz rada 
mnogih ondašnjih političara. »Ja sam po mojem go¬ 
voru na čistacu, i za budućnost ne marim za drugo 
nego u svim zgodama oddružiti se od izdajica«. To 
je i učinio. Uvijek je bio proti politike koja je krnjila 
hrvatsku samostalnost bilo u čemu, tako je bio i proti 
poznate hrvatsko-ugarske nagodbe. 

On 'nije zamišljao Hrvatsku ograđenu zidom od 
svih naroda i država, on je dobro znao, da kao što 
su pojedini ljudi nužno jedan s drugim u vezi, tako 
moraju biti i države. Neka i Hrvatska uredi odnošaje 
sa svim državama pogotovo sa susjedima, ah kako je 
on naglasio »kao narod s narodom, kao drža¬ 
va s državom, a ne kao općina s domovinom, kao su¬ 
šanj s gospodarom«. 

Starčević je počeo okupljati pristaše. Nu on nije 
išao za brojem, već za vrsnoćom. Stranka prava je 
zahvatila korijen u narodu osobito ti omladini. Pro¬ 
zvala se ta stranka Hrvatska Stranka Prava, a pri¬ 
staše pravaši, jer im je cilj bio obrana i uzpostava 
svih prava hrvatskog naroda. 

STARČEVIĆ I HRVATSKI MISLIM ANI 

Starčević je obratio svoju pažnju na sve hrvatske 
krajeve, pa i na one koji su mnogi do tada isključi¬ 
vali iz svoje politike. Najviše se to ticalo dviju pod- 
puno hrvatskih pokrajina: Bosne i Hercegovine. Star¬ 
čević je bez prestanka tražio sjedinjenje svih hrvat¬ 
skih krajeva pa tako Bosne i Hercegovine sa ostalom 
Hrvatskom, nije ih prepuštao ni Austriji ni Srbiji. 

Tko i malo promotri ondašnje političke prilike u 
Hrvatskoj, vidjet će kako je Starčević morao odlučno 
i odvažno nastupiti sa svojim dokazima o hrvatstvu 
bosansko-hercegovačkih muslimana. Da su bile i malo 
povoljnije prilike, sigurno je da ne bi morao s toliko 
truda i žestine braniti tu veliku hrvatsku istinu. Tre¬ 
bao je više govoriti nego što bi inače trebalo. 

On je pisao: »Što imamo najčišće hrvatske krvi 
to je u plemstvu Turske, a ona se evo četiristo godina 
najmanje mješa s tuđom krvlju. U Bosni žive strana 
našega najčišćega, najnepokvarenijega naroda, koji 
može lakše biti bez nas, nego li mi bez njega, njegovo 
je naravno stanje za nas potrebnije, nego zapadna 
civilizacija, koja smućuje pamet, truje srce i ubija 
nam život.« (Dakako da je Starčević mislio na loše 
osebine zapadne uljudbe ili točnije rečeno na loše 
posljedice iskrivljene uljudbe.) 

Veliki dio Evropljana zamišljao je, Bog zna, koliko 
su u svemu napredniji od tih »turaka«, naroda koji su 

Starčević u mlađim godinama 




bili pod vlasti turske carevine. Starčević je napadao 
rusku i austrijsku politiku, koje su bile proti Turske, 
da tobože oslobode kršćanske narode ispod turskog 
jarma, a u stvari su bile nosilice većeg natražnjaštva 
nego Turska. Starčević je najgorljivije zagovarao slo¬ 
gu muslimana i katolika. 

Njegove su se misli primile mlade bosanske inte¬ 
ligencije, kako katoličke tako i muslimanske. Star¬ 
čević je prelazio preko vjerskih razlika i najodlučnije 
zastupao vjersku snošljivost. Što se toga. tiče dao je 
svojim pristašama ovu uputu: »Stranka prava ima 
narod podučiti, da je vjera stvar duševnosti; da se 
po vjeri ne dijeli ni jedan narod: da vjera mora biti 
slobodna tako da ne smije niko u ničiju dirati, ni 
svoju silom drugome namećati: da narod različan 
vjerom, nu jednak narodnošću i domovinom, ima biti 
jedan i u sreći i u slobodi, i da dosadanja te struke 
nesloga u Hrvatskoj dobro služi samo neprijateljima 
naroda«. 

Mlađi muslimanski književnici su oduševljeni 
Starčevićanci. Iz svih hrvatskih krajeva dolazali su 
ljudi da posjete Starčevića. »Kad je Starčević boravio 
u Sisku, pripovijeda već navedeni Šegvić, dolazili su 
k njemu muslimani kao na Ćabu.« 

Austrijanska politika naime poslije što je Aus¬ 
trija ušla u Bosnu pokvarila je odnose muslimana i 
katolika iskorišćavajući vjerske razlike, jer su jedni 
onda počeli misliti da je austrijanština i hrvatstvo 
jedno te isto. 

Starčević je kao i svagdje nastupio kao preteća. 
a pogotovo svojom smionom znanstveno-političkom 
tvrdnjom da su bosansko-hercegovački muslimani 
rasno čisti Hrvati. On je dokazivao da su Bosna i Her- 

cegovina potpuno hrvatske pokrajine. Za uspjeli t< 
tvrdnje ima se pripisati zasluga njemu. To mu nije..u 
mogli zanijekati ni protivnici. Evo što o važnosti tog 
Starčevićeva rada kćiže Ante Radić. Govoreći o Hrva¬ 
tima muslimanima, piše: »Ali pred pedeset godina (pi¬ 
sano 1914.), da su i oni »turci«, o kojima su još 1878. 
za okupacije Bosne i Hercegovine kolale po ustraše- 
nim i zalupanim gornje posavskim selima bajke, da 
ih ima s konjskim repovima, koji se oko pasa omo¬ 
taju, da su i to Hrvati, ili, da ne gledamo na tužno za¬ 
lupano mnoštvo, reći i našem širokom koliko-toliko 
obrazovanom društvu, da su nam oni »mujani« i »ba- 
lije« braća, da su to Hrvati, dapače najstarije i naj 
čišće hrvatsko plemstvo; pa i visoko obrazovanom 
našem društvu, našoj crkvenoj i ostaloj aristokraciji 
dati naslutiti, da bi se hrvatska narodna budućnost i 
država imala graditi u jedinstvu ili barem s obzirom 
na ove tako nama »tuđe«, tako u svem od nas različite 
»turke«, to je kakogod se nama danas to čini prirod¬ 
nim, bio takav uzlet hrvatske narodne misli, takova 
svijest i uvjerenje o nesatarivoj njezinoj historijskoj 
snazi, takova emancipacija hrvatske narodne misli od 
svih umjetnih vjerskih i političkih tobože nepremosti¬ 
vih pregrada, da joj se o bok može staviti samo pre¬ 
porodna misao književnog našeg narodnog jedinstva i 
oduševljeni onaj pietetni zagrljaj stare književnosti 
hrvatske . . . ova je misao najprije mučki, a onda op¬ 
ćenito prihvaćena.« I kad to sve uzmemo u obzir mo¬ 
ramo s pjesnikom Harambašićem uskliknuti: 

Onomu siava koji je prvi 

Znao nam svijest i ponos dić, 

Da smo svi sinci hrvatske krvi: 

Bio je Ante Starčević! 

NA NEKOLIKO BOJIŠTA 

Protivnik sveslavenstva, jugoslavenstva i 
velikosrpstva 

U doba kada se razmahalo ilirstvo, jugoslaven¬ 
stvo, velikosrpstvo i sveslavenstvo Starčević ističe 
nepatvoreno hrvatstvo. Vidio je da se u onim idejama 
krije velika opasnost za Hrvatsku. On je vodio bitku 
proti neprijatelja hrvatskog naroda gdje god se po¬ 
javio i u kakvom god obliku. Opasnost je bila u tome 
što su takvi ljudi oslanjajući se na uspjeh takvih ideja, 
očekivali spas od drugud, a nisu mislili da baš sami 
Hrvati moraju izvršiti glavni zadatak, i da u samom 
hrvatskom narodu leže velike neiskorištene snage i 
da su Hrvati podržavali i mnoge velike, koji bi bez 
njihove pomoći davno propali, a kako da ne bi mogli 
uzdržavati sami sebe. Vjerujući u razne saveze, mi¬ 
slili su da je onima tamo stalo jedino do njihovih že¬ 
lja, a nisu vidjeli da su interesi sasvim različni i da 
njihovu sklonost ti upotrebljavaju samo onda kad 
njima ide u prilog. 

U svojoj knjižici »Bih li slavstvu ili hrvatstvu« 
piše Ante Starčević: »Mi smo proti svemu tome, što 
je proti narodu i domovini. Naše nazore kažemo is¬ 
kreno, oslanjajući ih po mogućnosti na razloge, osta¬ 
jemo kod nazora i razloga dotle dok od njih bolje ili 
čvršće ne čujemo.« 


— 24 — 



Najveći dio tih »sveslavena« nije uopće znao što 
u stvari hoće. Neki su tražili spas u državi u kojoj bi 
svi Slaveni bili pod vodstvom Rusije. Starčević je do¬ 
bro opazio da su te slavenske države sve od reda ne¬ 
sređene, nesložne s rastrovanim prilikama, a još k to¬ 
me vidio kako pojedini slavenski narodi postupaju s 
drugim slavenskim narodima. Pa s pravom veli, nek 
se najprije Poljaci, Hrvati, Česi sjedine za sebe, nek 
najprije urede svoju kuću, onda neka drugima daju 
savjete »onda, veli on, neka sklapaju s drugim naro¬ 
dima zajednice i saveze. Zato se neka usreći Hrvat.« 

Narodna zajednica sastavljena od više naroda 
predstavlja već jedan složeni i zamršeniji politički, 
gospodarski, prosvjetni i društveni oblik; te se za 
upravu takve države iziskuje više pronicljivosti spo¬ 
sobnosti i stručne spreme nego za pojedine manje, 
jednostavnije države, jer treba uskladiti različne po¬ 
trebe i baštine što bi ih pojedini ti budući državni 
dijelovi donijeli u takvu državu. Pa uzmimo, ako su 
ti djelovi još, kao što je to slučaj kod slavenskih 
država, neuređeni s teškim unutrašnjim i neriješenim 
pitanjima! Zar više gnjilih stupova može dugo izdr¬ 
žati još veći teret? Radi toga je prva dužnost svakog 
razboritog rodoljuba, da nastoji sve najprije podu¬ 
zeti, da vlastitu domovinu sredi, izgradi i učvrsti. 

Starčević veli da brojčana nadmoć nije uvijek 
odlučna. »Ja ne gledam, veli on koliko je duša u 
narodu ili u državi, nego gledam jesu li sve one duše 
sretne, da ih koja nepravedno ne trpi. U samom 
broju duša ja ne nalazim snagu« i kao dokaz navodi 
primjer iz prošlosti: »a stotine hiljada Perzijanaca 
gubiše bitku proti rukoveti Grka; čvrsta Francuska, 

za Napoleona I. izgubi bitku, izgubi bitaka i velika 
Austrija; nu San Marino, Lihtenštajn itd. ne izgubiše 
ni jednu bitku. Onaj koji može druge tući može i od 
drugih bijen biti, nije siguran od onoga koji ne dira 
u nikoga nego se drži svoga. Pa ne bi li i vi volili biti 
državljanin San-Marina, nego li na pr. Rusije?...« 
A također i hrvatski narod ima nutarnju vrijednost i 
sposobnost za slobodan život. Starčević među ostalim 
dokazima daje i ove: »Kad znate da se je toliko na¬ 
roda, što no se uvališe u zapad, potalijančilo, pofran- 
cezilo, pošpanjolčilo; da su toliki narodi primili u svoju 
crkvu jezik latinski ili grčki, u svoj život zakone rim¬ 
ske: što držite vi do prošlosti naroda hrvatskoga, 
naroda koji je Rimljane u svojoj domovini pohrvatio; 
kod kojega, tako bliza susjeda nema ni traga rim¬ 
skim zakonima ni ustanovama, koji je svoj jezik u 
crkvu uveo, koji je kršćanstvom nadahnuo sav sjever 
Evrope?« 

Starčević uskrisuje vjeru u hrvatski narod, on 
mu vraća čast; naš seljački narod, pa hrvatska kul¬ 
tura su velika snaga koja može mnogo učiniti i za 
druge, a kamoli ne za sebe. 

On pobija mogućnost sveslavenskog sjedinjenja 
bilo jezičnoga, bilo državnoga. Svi književnici iz svih 
naroda ne bi nikako prihvatili jedan zajednički jezik, 
a tako je isto i sa imenom slavskim, koje veli on, 
označuje sužnja, roba kod svih naroda, a tako isto 
i ime Srb. A o vodstvu Rusije i o Rusiji kao zaštit¬ 
nici Slavena Starčević je iznio svoje izvorno mišljenje 
i to dobro obrazložio. U knjizi »Na čemu smo?« veli, 
da se Rusija neće odreći svoga imena za primiti 
gnjusno ime slavsko ili što je isto serbsko. (Rusi 
nemaju ni onih velikih zagovaratelja, ideologa svesla- 

ver.stva kao što su bili Dobrovski, Šafarik, Kolar, 
Kopitar itđ.). 

Rusi rade na tom da upiju Čehe, Poljake i druge 
narode. Primjer s Ukrajincima pokazuje nam da je 
Starčević dobro poznavao prilike, da nije svoje tvrd¬ 
nje izsisao iz prsta. Najveća je laž baš, da su Rusi 
vodili politiku da oslobode slavenske narode onda 
od Turaka. »Slaboća ovih naroda vuče Ruse amo i 
ojačuje ih. Rusi ne rade o poboljšanju stanja kršćana 
u Turskoj (to je Starčević pisao pred 60 godina) ih 
drugdje, to je naprotiv proti njihovu smjeru, nego 
rade da se ovo stanje čim većma pogorša da narodi 
čeznu za Rusima.« Što to nije ista politika i boljše¬ 
vičke Rusije? 

On je kroz veliki vremenski razmak u budućnosti 
naslutio rat Europe i boljševičke Rusije. Rusija će na¬ 
stojati prodirati u Europu pogotovo na jug k Sredo¬ 
zemnom moru, jer ruska politika je jedna te ista. On¬ 
da kaže za struju, koja je u Rusiji vrlo jaka, da duh 
te struje, ili po Starčevićevu rječniku pasmine, odbija 
svaku plemenitu i uzvišenu misao, ta pasmina ostaje 
barbarska i slijepo hrli na promjene i osvojenja. »Ta 
pasmina u Rusiji je velika i vladari Rusije moraju joj 
popuštati. Gdje? Do sada nigdje prilični je nego u 
Turskoj.« Dalje on razvija svoje misli: » ... jer ka¬ 
kogod Rusija ne bijaše ni državom evropskom, dok 
nije Poljsku dobila, isto tako Rusija ne može postati 
evropskom velevlašću, dok ne dođe na Dunav ih što 
je isto, na more Jadransko; a kad se to zbude tada 
nestaje Evrope, pa ova strana zemlje postaje Rusi¬ 
jom. Bez dvojbe Evropa će se braniti od te svoje 
propasti, a mi s narodi Ungarije stojimo na pogazu 
toga strašnoga rata: udarce i posljedice toga hrva- 

nja neće toliko ćutiti Evropa, neće ćutiti Austrija, 
koja ih ne može u današnjemu svome stanju ni do¬ 
živjeti, neće ih ćutiti ni Rusija, nego ćutiti ćemo ih 
mi i narodi Ugarske. Tim strahotama možemo se mi 
samo onda ukloniti, ako se sa svimi narodi na istoku 
Europe pobratimi*, hoću da rečem, ako sa svima nji¬ 
ma politički i samo politički savez sklopimo. Evropa 
može sr dosad lomu na jvećemu i na jžešćemu ratu 
samo onda uguuti, ako ako ona sve narode na istoku 
Europe oslobodi« . . . Radi toga zahtijeva što skorije 
pravedno rješenje tako zvanog istočnog pitanja. 

Tako je on sudio o slavenstvu i jugoslavenstvu i 
o Rusiji. Pošto je sve obrazložio kaže zašto je proti 
sveslavenstvu kao državnopolitičkoj misli: »Mi smo 
proti svemu tome zato, jer su to prazne riječi, jer za 
te sanjarije bez svakoga sadržaja nema temelja u pro¬ 
šlosti, nema razloga u sadašnjosti, a ni izgleda u 
budućnosti.« I dobro je Starčević rekao. Bila je to 
prava politička dalekovidnost, kad su mnogi tek po 
nedavnim događajima vidjeli što je jugoslavenstvo i 
sveslavenstvo. 

Starčević je prvi prozreo velikosrpstvo s kojim 
je nastupio Vuk Karadžić. Ta žučljiva prepirka za¬ 
počela je sa srpske strane. »Srbski dnevnik« počeo je 
otvoreno napadati Hrvate, poričući im da imaju knji¬ 
ževni jezik. Slučaj je vrlo zanimljiv i značajan. Mi ga 
nećemo opisivati. Važno je samo ustanoviti tko je 
prvi počeo. Već godine 1849. izisla je knjižica 
Kovčežić za istoriju jezika i običaje Srba sva tri 
zakona, koju je napisao Vuk Karadžić. Tu među osta¬ 
lim lažima piše i ovo: »Ako Hrvati neće da su Srbi 
oni nemaju nikakvog narodnog imena, a svi štokavci, 
ma koje vjere bili i gdje stanovali mogli bi se po 

pravu nazvati Srbima.« Jasno je da je to Starčevića 
zapeklo i on je sam prosvjedovao proti klevetama 
koje su se s time nanosile Hrvatima. Iz svega skupa 
se vidi da je Starčević bio izazvan s takvim pisanjem 
kojim se tjelo isticati Srbi sve i svuda. Mislio je o 
tom odmah napisati posebnu knjižicu, ali ju je zbog 
nekih okolnosti izdao tek kasnije, a nosi naslov Ime 
Serb. 

Bilo je glupo tješenje mnogih Hrvata koji su 
mislili, da Karadžićeve laži se mogu pripisati samo 
Karadžiću, jedino da se Karadžić s njima zanosi. 
Međutim odgovorni srpski političari prihvatili su 
Karadžićeva razlaganja i to im je postao cilj u vanj¬ 
skoj politici, a u školama su počeli isto učiti. Mile 
Starčević veli u svojoj knjizi Starčević iSrbi: 
»U pomanjkanju vlastite srpske književnosti iz doba 
XV., XVI. i XVH. stoljeća preuzela je službena srbska 
književna historiografija jednostavno hrvatske pisce 
u Dalmaciji i Bosni i proglasila ih Srbima. Tako su 
Vetranić, Čubranović, Gundulić i mnogi drugi pro¬ 
glašeni Srbima, a njihova djela prenesena u srpsku 
književnost.« A. Starčević je odgovorio »Srpskom 
dnevniku« ističući samo istinu: »Neka se ne boji 
pisac članka u »Srpskom dnevniku«, da Hrvati traže 
jezik u kojem bi pisali, oni su ga već davno našli u 
stotinama knjiga i milionima duša. Hrvati imaju tri 
narječja, štokavsko, kajkavsko i čakavsko, a svako 
je izobraženiji nego li ono, koga neki srpskim zovu. 
Hrvatu koji se tuđinštinom pokvario, treba se naučiti 
svoj jezik a ima odkuda.« 

Hrvati propuštaju, popuštaju, prešućuju svoje 
tekovine, svoja narodna dobra, koja su stečena i ču¬ 
vana kroz čitava stoljeća, to sve oni čine zbog sloge 

i ljubavi sa Srbima, a za uspjeh jugoslavenstva i ili- 
rizma. »Srbi nama, rekao je književnik Kuzmanić, ne 
bi popustili ni jedne zerice, a je li pravo da mi za 
njima torbu nosimo.« Srbi su ne samo hladni prema 
ilirizmu i jugoslavenstvu (oni imaju svoju državu!) 
ne samo da ističu svoju povijest, svoje vrline, nego 
svojataju za sebe i ono što je hrvatsko, i to borbeno 
i nepopustljivo, a s jugoslavenstvom se služe u toliko 
koliko potpomaže njihove ciljeve i kad tako čine oni 
su uvijek samo Srbi. 

»Ako ovi puci, bez svake povijesti, bez starijega 
knjištva namjeravaju ostati o sebi zašto slavosrbi 
izdavaju hrvatsko knjištvo i hrvatsku povijest, zašto 
oskvrnjuju hrvatsku narodnost kojekakvim nečast- 
nimi primjesama« primjećuje Starčević. 

Navala sa srpske strane bila je veoma oštra, a 
što je najglavnije služila se obično lažima. Zato nije 
ni čudo, da je Starčević također po svoju oštro od¬ 
vratio. Možda će se komu tko gleda iz današnjih pri¬ 
lika Starčevićev nastup činiti previše oštar u nekim 
stvarima i pretjeran, ali treba se uživjeti u ono doba, 
kad su Hrvati vjerovali u ilirizam i jugoslavenstvo, 
a Srbi onda započinju, kako smo vidjeli, sa promič- 
bom za Veliku Srbiju, koja bi progutala i Hrvatsku, 
svojataju za sebe sve hrvatske krajeve s uvredljivim 
i nerazboritim tvrdnjama, da uopće nema Hrvata ili 
da su Hrvati samo kajkavci. Nasuprot Velike Srbije 
Starčević je ponukan da istakne Veliku Hrvatsku. 
Srpsko ime nije tako odlično kako se Srbi ponose. 
Njihovo je ime srodno sa riječi srab, srbjeti, srbež 
itd., a pučanstvo istočne crkve većinom je starinsko 
hrvatsko pučanstvo, a i ostalo se pretočilo u Hrvate. 

Nakon što je u raspravi Stranke u Hrvatskoj obraz¬ 
ložio svoje tvrdnje zaključuje: »Dakle ovo, čisto hr¬ 
vatsko pučanstvo, hoće slavosrbi da učine srpskom 
narodnošću!« 

Zato su vlade koje su bile neraspoložene prema 
Hrvatima uvijek upotrebljavale doseljene Srbe i pra¬ 
voslavno stanovništvo, da potpomognu namjere ovih 
vlada. A da je tome tako uvjerit ćemo se po zahtje¬ 
vima ondašnjih srbskih predstavnika. Vođa vojvo¬ 
đanskih Srba Svetozar Miletić traži među ostalim, 
da se u županijama, srezovima i općinama u kojima 
su Srbi u većini, uvede jezik i pismo ćirilsko u javnu 
porabu, a patrijarh Rajačić kaže u predstavci na sa¬ 
bor: Ako dakle Srbiji i Hrvati jesu najbliža braća, 
ipak nisu oni jedan i isti narod i ne može se reći da 
je žiteljstvo hrvatske Krajine čisto hrvatsko ... 

» ... Srbiji imena svoga, koje ima svoju istoriju 
u svijetu i u slavenstvu, ni za čije ime promijeniti 
ne će, ni za ljubav ilirstva, ni jugoslavenstva, ni 
hrvatstva, baš da bi im se i silom nametnuti hotjelo.« 

Eto odgovora na Gajevo ilirstvo i na Štrosma- 
jerovo jugoslavenstvo. A treba imati na umu, da je 
Starčević to sve proživljavao. 

Starčević je postajao sve čvršći hrvatski nacio¬ 
nalista, hrvatski narodnjak. On je držao na umu: 
čast svakome, ali hrvatskoga ne damo. Svako prija¬ 
teljstvo i susretljivost imaju međe, preko kojih se ne 
može. 

Starčević dakle nije mlatio praznu slamu već je 
imao i te kakvog razloga da brani hrvatske pravice 
proti svima, pa čak proti onih Hrvata koji su pot¬ 
pomagali svijesno ili nesvjesno protivnički rad. 

On je narodne izdajice i nepoštene ljude pro¬ 
zvao slavosrbima —ime sastavljeno od Slav i Srb 
koje označuje robsku pasminu, to su ljudi mekušci, 
sebičnjaci, kojima nije ništa sveto, koji svagdje traže 
samo svoju korist. Ljudi slavosrbske pasmine ima u 
svim narodima, to je jedan općeniti pojam ćuđoredno- 
društvenog značenja, a ne rasnokrvnog. A zašto je 
bio osobito strog proti narodnim izdajicama to svatko 
može znati, a evo on to sam potanje razlaže: »Kad 
nas tuđe himbe ne prevarile, tuđe spletke ne zaple- 
toše, kod nas nikakva izvanjska sila ni sredstvo ne 
skloni narod na poniženje i sramotu; nego to sve 
učiniše proti volji naroda njegovi domaći izrodi.« 

Pošto je bio nepopustljiv i borben prozvali su 
njega i njegove sljedbenike steklišima, po »steklom«, 
bjesnom psu. 

Mnogi su krivo prikazivali Starčevića kao nekog 
fanatika, zanesenog ludo tvrdoglavog čovjeka koji 
da pozna samo Hrvate, a za druge narode ne mari. 
To nije točno. Najbolje je sam iznio svoje misli o 
međunarodnim odnosima, svoje stanovište stopo¬ 
stotnog i korjenitog Hrvata prema ostalim narodima. 
»Kako nam hrvatstvo svršuje iza posljednjega Hr¬ 
vata, tako nam međunarodno bratinstvo prestaje iza 
posljednjeg naroda. — Mi mislimo da ni jedan narod 
sam ne uživa svoju sreću, i da ih ni jedan sam ne 
trpi svoju nevolju, nego da u obih udioništvuju i 
ostali narodi. Zato kako se radujemo nad srećom 
svoga naroda, tako i tugujemo nad nevoljom od sva¬ 
koga. Od ni jednoga ne pitamo više, nego li smo mi 
pripravni njemu dati, a pripravni smo dati toliko ko¬ 
liko i za sebe zadržati. Mi sudimo da se narodi ne 
mogu tako zavaditi ,đa se ne bi mogli bez rata po- 

miriti, te da rata nikada ne bi bilo, kad bi se oni tukli 
koji ga zameću. O diplomatama i narodima naprama 
ratu sasvim podpisujemo hrvatsku poslovicu »što 
telad zamute goveda popiju«. Bilo mu je veoma 
mnogo stalo do bratskog i prijateljskog rješenja svih 
međunarodnih pitanja i do bratstva među svim na¬ 
rodima i do poprijateljenja svih naroda »ovo je pri- 
jateljenje u mojim očima, piše on, najznamenitija 
stvar našega vremena.« 

On je istina proti slavjanstvu, jugoslavenstvu, 
jer to ne vodi nikakvoj koristi pogotovo za Hrvate, 
ali on je za to da svi narodi žive u slozi. »Ja sam 
za sjedinjenje svih naroda, za jedinstvo cijelog čo¬ 
vječanstva.« Ah dakako ne treba pri tome oskvrnuti 
i uništiti narode i pojedince, oduzeti im dobra du¬ 
hovna i tvarna. Takovo je mišljenje Ante Starčevića. 
Nema tu ni traga mržnje proti bilo kojeg naroda, a 
ma baš niti jednoga. Ah oni koji su nastojali Starče¬ 
vića izobličiti po svom ukusu i opisati ga kao nekog 
šovinistu, nisu nikada navodili ove Starčevićeve ri¬ 
ječi. On se i što se tiče međunarodnih odnosa držao 
narodne poslovice: tuđe poštuj, a svojim se diči. Imao 
je pravo, a da su tako radili njegovi protivnici Hrvat¬ 
ska bi manje prepatila. 

ST A KČ EVI 0 E VI DRUŠTVENI NAZORI 

Najmanje je do sada ocjenjen Starčevićev dru¬ 
štveni rad, naime njegovo shvaćanje i nauka o đru- 
stvovnim pitanjima. Pojava Starčevićeva svedena je 
obično samo u političku kolotečinu. Doduše kad se 
njegov rad promotri i s čisto političkog stanovišta on 
zaslužuje posebnu pažnju, jer je toliko dobra učinio 
za hrvatski narod i hrvatsku državu koliko ni jedan 
od njegovih suvremenika. Ipak uza sve to Starče¬ 
vićeva slika neće nam biti potpuno jasna, ako ne 
osvjetlimo društvovnu stranu njegova rada. A ta je 
vrlo važna. Dobro znamo da su mnogi političari posve¬ 
tili puno pažnje državi, državnim zakonima, čisto poli¬ 
tičkim pitanjima, dok za čovjeka, za sam narod, za 
siromašne slojeve, za njihov rad i blagostanje nisu 
se trudili ili nisu uopće vodili o tim pitanjima ra¬ 
čuna, nisu imali iskrenog osjećaja. To je velika po¬ 
greška, jer ne može se izraditi jedna ideologija o 
državi bez naroda, ili o narodu bez rješavanja onih 
pitanja koja muče taj narod, uglavnom su to društvo- 
vna i državno-gospodarska pitanja, a ta se opet ne 
mogu ispravno riješiti, ako se ne misli na čovjeka sa 
svim njegovim svojstvima na njegovu duševnost i ti¬ 
jelo, na one oznake po kojima čovjek je u istinu čo¬ 
vjek, a od ovih ljudskih osebina bez kojih se ne može 
zamisliti sređen i pravedni život naroda i države jest 
ćudoredna strana čovječjega života, poštenje, moral 

kao temelj svega. A tu se Starčeviću predbacivalo da 
je on samo govorio o domovini, o slavnoj prošlosti, o 
državi a da na narod nije mislio, da se nije brinuo za 
narod koji u sadašnjosti živi i pati, drugim riječima 
da je prešao u prvom redu preko onih pitanja koja 
vjekovima taru radni narod; seljaštvo i radništvo. 
Vele da Starčević nije bio društvovan, socijalan. 
Jedni su čak ustvrdili da je Starčević zamišljao »slo¬ 
bodnu domovinu bez slobodnoga naroda«. Tvrdili su, 
ali nisu dokazali, a nisu niti mogli dokazati, jer to 
nije istina. Nekoji su to isticali zato da umanjivši 
Starčevićev ugled, koji je bio uvijek velik, izdignu 
svoj vlastiti i da se tako predstave narodu kao prvi 
i jedini borci za društvovnu pravdu u hrvatskom na¬ 
rodu. Novo doba zahtijevalo je rješenje društvovnog, 
socijalnog pitanja, koje je svakim danom bivalo teže, 
odnosno društvovna svijest je bivala sve jača. A 
uspjesi u širokim narodnim slojevima, a ti su u Hr¬ 
vatskoj većinom seljački redovi, moglo se jedino tako 
da se i politički rad postavi na društvovnu podlogu, 
da se u političku borbu i osvajanje naroda stupi, kako 
se danas običava reći, sa društvovnim parolama. No 
ako budeš kao nastavljač nečijega prijašnjega rada, 
nećeš biti toliko slavljen, moraš se predstaviti kao 
začetnik takova rada. Starčevićev društveni program, 
njegove misli o pravednom uređenju društva, države 
se mimoilazilo i prešućivalo. Ali njegove su misli onda 
prodavali kao brašno iz vlastitog mlina. Je li to bilo 
pošteno, to je drugo pitanje. 

Mi znamo da novo vrijeme nosi nove poteškoće 
i da je nemoguće sve predviditi i za svako pitanje 
dati rješenje i suvremeni oblik. Tako je bilo kod Star- 
čevića, ne mogu nam sve njegove riječi biti kalup za 

rješavanje svih pitanja. No Starčević je mnogo toga 
izrekao i napisao što neće vrijeme uništiti, što je 
uvijek vrijedno. To se nije smjelo prešutiti niti za¬ 
nijekati, a to se baš učinilo. A mnogi, koji su se 
ubrajali među njegove pristaše proigrali u tom po¬ 
gledu veliku Starčevićevu duhovnu baštinu. 

Mi ćemo navoditi vlastite Starčevićeve riječi, da 
se čitatelj može uvjeriti, što je istina, a što laž. 

Ako se narod ne usreći, ako se pravednost ne 
provodi u državi sve je uzalud. Kad je Starčević živio 
još su živjeli jaki izdanci feudalnog sustava (ple- 
mićko-kmetskog), iako je kmetstvo bilo ukinuto. Po¬ 
sljedice ukidanja kmetstva i tadanje društveno sta¬ 
nje Hrvatske Starčević je možda najbolje zamijetio 
i ocijenio razne uzroke tog stanja. Vidio je dobro za- 
puštenost i neukost naroda. I drugi su to vidjeli, ah 
se nisu mnogo pitah za uzrok, a Starčević kaže: »Tko 
pomisli da se kroz vjekove radi proti tomu puku, a 
nikada za nj’ i da on nema svoj udes u svojim ša¬ 
kama, taj će se čuditi njegovu razumu i poštenju. 
Prije 100 godina i francezki puk bio je drugačiji nego 
danas, na njegovu mjestu, hrvatski bi ga možda nad- 
krilio, a bi bar dostigao...« Starčević nije nikome 
laskao, niti je mamio pristaše, a sudio je bez okoli¬ 
šanja čak i preoštro. O plemstvu je opet imao svoje 
mišljenje: »Plemstvo je neznalica, rastrovana, ra- 
sipna, lijena, sebična; građanstva, nema ovo što se 
njime broji, osim da je u svemu kakovo i plemstvo 
još je povrh ove hrđe i siromašno; inteligencije nije, 
a ovo što se njome smatra u svih zloćah nadmašuje 
one dvje hrpe ter je u živinstvu prepredena i na svako 
zlo najbrža; seljani su prijamni za sve što je dobro 
i uzvišeno, ah neuki, proganjani, potlačeni.« 

On upozorava narod nek pazi što govore i pišu 
slavosrbi i mađarolci, to jest bezznačajnici, podmit- 
ljivci i podlaci; nek narod razlikuje što je pravo 
znanje, a što zavaravanje. 

»Dok narod hrvatski ne počne sam razmišljati i 
uređivati svoje poslove, dok on nc razabere i dostojno 
ne ocjeni čavrljanje i črčkanje i pravo znanje dotle 
će vam biti mađžarolaca (madžarolci su hrvatska 
skupina slavosrba) madžarolci će uvijek biti kakovi 
su danas, a hrvatskom će narodu ići kako mu ide 
danas.« 

Kako uvjek u svakome narodu ima sinova koji 
rade proti vlastitom narodu tako je u Hrvatskoj 
Starčević budno pazio na njihov rad. 

Važno je mišljenje svakoga čovjeka koji se bavi 
političkim radom, da li ima jasne pojmove o državi, 
o njenoj svrsi, o narodu i odnosu naroda prama vla¬ 
sti. To je jedno, a drugo, je jednako važno jesu li ta 
shvaćanja ispravna i primjenljiva. Poznato nam je da 
postoje različite teorije; jednima je vladar sve, narod 
ništa, drugi opet govore o vladi naroda nejasno i ki- 
ćeno govore o vlasti sviju o demokraciji, a ne mogu 
sprovesti te misli, a sve im to često služi u politici 
kao krinka. A veoma su različna i sredstva s kojima 
se postizava izvjesna svrha. S čime ćeš održati dr¬ 
žavu, pita se Starčević. 

»Silom? Sila silu suzbija. 

Lažju i prevarom? Obje sestre imaju kratke 
noge, gdje laž ruča, ne večera. Boj ih se i sam. 

Glupošću? Glup je čovjek rođeni brat divljoj 
zvjeri. 

Mitom? Ne ćeš nikada dovoljno nasmagati. 
Mićenik obično i probire mito. 

Obećanjem? Obećanje je potpuno isplaćeno obe¬ 
ćanjem. 

Ljubavlju ? Da, ljubavlju i jedino ljubav¬ 
lju. Ljubav se ljubavlju kupuje. Ukupnost će te lju¬ 
biti, ako ju usrećiš. Sreća naroda pak se 
sastoji u prosvjetljenju i blagost a- 
n j u. — Koliko je zla iz neznanstva poteklo, toliko ga 
je potreba (oskudica) izlegla.« On je svjestan da se 
tome može pomoći, jer kaže: »zemlja bi već davno po¬ 
stala rajem, kad bi se i stotinska struka onoga truda 
što je upotrebljavan nehotice i neznalice za ljude 
otupiti i osiromašiti, upotrijebila za prosvjetliti ih i 
obogatiti.« 

Političari obično teže za vlašću radi toga su 
mnogi sporazumaški nastrojeni. Dočim kod Starče- 
vića toga nije bilo. On nije gramzio ni za častima ni 
za vlašću. I kad su mu nudili odjelno predstojništvo 
za bogoštovlje i nastavu odbio je ponudu. 

Što on zahtijeva od vladara, od onoga tko hoće 
biti na čelu države? Starčević kaže: »Onaj koji hoće 
stajati na čelu naroda, mora imati nagnuće naroda, 
a to mora zavrijediti time, da se pokaže narodu kao 
čovjek nepokvarene ćudi, opsežna i uznosita duha, 
čista i odvažna srca, koji zaboravlja na svoje vlastito 
biće, dočim u sa moj sreći naroda na¬ 
lazi svoju sreću, koji iskreno i duboko ćuti 
boli i trpljenja naroda, kome je srce zauzeto jedino 
za istinu i pravdu, koji se naustrašivo bori za dobro 
i slobodu naroda, koga od svete čežnje njegove ne 

odvrati ni laskanje, ni obećanje, ni preziranje, ni 
muke ni ista smrt.« 

Kad neko bilo kakvu uslugu učini za narod, a 
misli time samo na svoju slavu, može učiniti korisno 
djelo, ali ipak on sam po sebi ne čini dobro, jer uči¬ 
nio je za narod nešto, ali ne radi naroda, već radi 
sebe. Starčević postavlja načelo od kojega ne odstu¬ 
pa: narod je prije pojedinca pa bio taj slavan i moćan, 
pometan i bogat. Starčević označuje taj odnos ovim 
riječima: »Bez dvojbe jedan muž može narodu mno¬ 
go učiniti. Ali jedan muž i bio velik kako mu drago, 
narod koji ga je rodio, i velikim učinio, još je veći 
od njega. A narod koji je pao samo na jednog muža, 
vrijedno je i mora da propadne.« 

Starčević jasno i jednostavno iznosi svoje misli. 
Zato se on zakvačio sa Strossmayerom, kad je ovaj 
pokrenuo osnivanje akademije za znanost i umjet¬ 
nost. — Kakva akademija, Starčević se buni, a na¬ 
rod nema dovoljno ni pučkih škola, priručnih knjiga, 
čemu to bulažnjenje, najprije treba narod prosvi¬ 
jetliti, kuća se od temelja gradi. 

Što mora biti zakon? »Zakon je izražena volja 
naroda, sabor je odbor naroda, vlada je odbor sabora, 
a vladar je prvi državljanin koji sam vrši i pomoću 
vlade bdije, da svi ostali izvršuju zakon.« »Bijaše i 
ima država srećnih bez ovoga ili onoga zakona, n u 
ne bijaše, nije srećne države u kojoj 
se volja naroda gazi ili samo pre¬ 
zir e.« Eto Starčević daje narodu priznanje i čast 
i jednostavno i jasno postavlja zahtjeve đruštvovne 
pravde. 

»Tko se hrani narodnim kruhom 
mora narodu polagati račune. — U poli- 

tici ne treba vjerovati, van što je gotova istina i dade 
se opipati.« 

Više puta interesi naroda i države zahtjevaju, 
da se neke stvari ne dadu na veliko zvono, ali narodu 
se ne smije lagati pogotovo s lažnim obećanjima koja 
se neće ili ne mogu ostvariti. Starčević je zakleti ne¬ 
prijatelj takvog sustava. 

Obećavanje brda i dolina je opasno, a vjerova¬ 
nje u takva obećanja je još opasnije. U izbornoj to¬ 
bože »demokratskoj« politici lagalo se i obećivalo na¬ 
rodu da ga se pridobije za glasovanje na raznim izbo¬ 
rima, nu Starčević daje narodu ovaj savjet, a sam ga 
se drži u pisanju i u govoru; »Treba ili ništa govoriti 
ili samo govoriti istinu.« 

Kolikogod povijest pruža dokaza da se povre¬ 
dom pravice, nepoštivanjem slobode, vladavine ruše 
i same od sebe, ipak to treba ponovno isticati jer se 
uvijek pruži prilika za izvršenje Pravde. Starčević 
koristeći se velikim znanjem i razboritošću zauzeo 
je stanovište i prema događajima koji su se odvijali 
u Hrvatskoj. On je nepromjenljive povjesne za¬ 
kone primjenio na svoje doba i onda često dokazivao 
da Austro-Ugarska mora propasti. Kako je daleko 
bio prekoračio svoje vrijeme suvremenici ga nijesu 
razumjeli. On opisuje njenu propast ovim riječima: 

»I ja uviđam da se Austrija preživjela ... Mi 
znamo da ima bivših vladara, koji bi danas neka¬ 
dašnjim svojim narodima deset puta onoliko dali 
koliko su oni od njih zahtijevali dan prije nego li su 
se prijestolja onih vlada srušila . .. nastala su vre¬ 
mena u kojima je narodu do prijestolja toliko stalo, 
koliko prijestolja dokazuju da im je stalo do prava 

naroda.« Dokaz je za obstojnost Božje providnosti 
što ona uvijek Pravdi dade zadovoljštinu, kako poje¬ 
dinim ljudima tako i narodima. U to je vjerovao i 
Starčević, kad je rekao: »Božja se providnost od¬ 
vraća od onih država, koje odstupaju od pravca, što 
im ga je vječna mudrost kroz razum i kroz svoju 
inače očitovanu volju i kroz narav stvari namet¬ 
nula.« A koji je to pravac kojega se mora država 
držati Starčević je jasno označio: briga za narod i 
pravicu. »Ja vam kažem u ime povjesnice da se de¬ 
spocije ne popravljaju nego propadaju.« 

Nije Starčević bio čovjek koji je živio na obla¬ 
cima. poznavao je on život i ljude i dobro je znao 
da će biti onih koji će raditi proti tih načela. Baš je 
na njih mislio kad je rekao: »Ti kao da neznadu, 
veli Starčević da u politiki i u moralu može bivati 
iznimaka proti svetim načelima prava i zakonite ko¬ 
risti, ali da su te iznimke samo za vrijeme i da se 
osvećuju na svojim početnicima ili na njihovu po 
koljenju.« 

Vidjeh smo kako je Starčević zamišljao odnos 
državne vlasti prema narodu i naroda prema državi 
i kakvu je on vlast želio. 

Židovsko pitanje bilo je uvijek važno, a onda su 
Židovi kao i uvijek držali u svojim šakama novac i tr¬ 
govinu. U Hrvatskoj su po selima ostavili lošu uspo¬ 
menu. Na neukosti i bijedi našega seljaka zasluživali 
su novac. Starčević je primjetio da je s lihvarskim 
zajmovima pogotovo naš seljak gospodarski zarob¬ 
ljen i jedan takav slučaj opisuje u članku Prizor iz 
života. Vozio se kroz Brinje i doživio kako je preku- 

pac Židov zavadio seljake kad su oni htjeli sami pro¬ 
davati svoju robu. 

U knjizi »Francezki ustavi« među ostalim napi¬ 
sao je za Židove, da su oni »pasmina koja je odkada 
se za nju zna, uvijek bila kakova i danas: pasmina 
izuzev nekoje iznimke, bez svakog morala i bez svaki' 
domovine, pasmina koje svako udo podano je samo 
osobnom dobitku ili onome svojih rođaka.« 

lako je bio oduševljeni pristalica ideja francuske 
revolucije, slobode, jednakosti i bratstva dobro je 
primjetio da se te misli zloupotrebljavaju. Mislio je 
na tako zvane »demokratske« režime, gdje se na ve¬ 
liko pripovijeda, da narod vlada, da svi vladaju. To 
nije istina: »Drži se za nespodobu i jest nespodoba 
da odvjetnik bez upute zastupa pojedinca, a trpi se 
da članovi sabora bez naputaka po svojoj volji za¬ 
stupaju narod, da odlučuju udesom cijele domovine.. 
On opaža manjke parlamenta, ali on upućuje kako 
treba urediti sabor pa da bude pravo narodno pred¬ 
stavništvo i kako se to pitanje dade pametno riješiti. 
Čitali smo već što je on zahtjevao da bude sabor. 
Kako se iz svih njegovih političkih izreka vidi, on 
hoće da se sav državni posao odvija po načelu odgo¬ 
vornosti, kako se danas i u Nezavisnoj Državi Hrvat¬ 
skoj uvodi autoritativni oblik vladavine, to jest nema 
sakrivanja za bilo čija leđa, nego za svoj rad treba 
nositi punu odgovornost. »Gdje se radi o našim gla¬ 
vama, kazao je Starčević u svom saborskom govoru 
god: 1865. tu je prosto svakome pokušavati, nu gdje 
s radi o pravima domovine, tu nije mjesto pokuša- 
vanju, tu nije drugo nego držati se sigurna temelja 

Starčević je posvetio osobitu pažnju jezgri hrvat¬ 
skog naroda njegovu najbrojnijem djelu, hrvatskom 

seljaštvu. Nitko nije prije njega s toliko razumijeva¬ 
nja, stvarnog poznavanja i osjećaja govorio o onim 
poteškoćama koje je najvećma osjećao seljak. Ali 
njegov govor nije bio što no se kaže demagoški, da 
se samo narodu laska, e da tako dobije izborne gla¬ 
sove . 

SELJAŠTVO TEMELJ DRŽAVE 

Stareević kroz cijeli svoj život nosio je u sebi 
svoje selo. Nikada nije zaboravio da je seljački sin i 
da treba pomoći hrvatskom selu koje još mnogo trpi. 
(Htio je da i mrtav počiva među seljacima). 1 upo¬ 
zorio je ondašnje vlastodršce da se u seljaštvu nalazi 
snaga svakoga naroda, pogotovo hrvatskoga, da je 
selo prava Hrvatska. 

»Danas su seljani glavni stup koji drži narode 
i države, veli on, ako oni nemaju ni drugi ne mogu 
imati, ako oni propadaju ni drugi se ne mogu uzdr¬ 
žati! — U gradu se stvara površnost, nagnuće za 
senzacijama i ođalečivanje od prirode. Uzev pak u 
cjelini prednosti i poroke grada i sela, moje je du¬ 
boko uvjerenje, da je narod bez seljaštva narod bez 
budućnosti« 

Starčević je dobro znao da nije sva mudrost ni 
u selu, ni u gradu i da je također i građanski stalež 
u zajednici koristan, kad vrši svoju dužnost, ali se¬ 
ljaštvo je nužnije i daleko važnije i stoga hrvatskom 
selu treba posvetiti najveću brigu. Njemu nije cilj 
(klasna) staležka borba već sloga između sela i gra¬ 
da. U naputku koji je dao svojim pristašama piše: 
»Seljanstvo i najniže građanstvo na jednoj, a ostali 
staleži na drugoj strani su dva neprijatelja življa. 
Ni jedan taj živalj o sebi ne može 
ništa; oba složna svemoguća su. Strau- 

ka će prava sljubit i ta dva velika življa i njihove sve 
đjelove, ako se svojski zauzme, da odbaciv iz svih 
staleža nečiste ljude, iz pravih muževa svih staleža 
splete jedan vijenac za slavu, složi jednu vojsku pro- 
svjetljenja i napretka za obranu domovine.« U lju¬ 
bavi prema zemlji vidi on pravo rodoljublje i državnu 
snagu. I baš u lome se nalazila moć i vrijednost sta¬ 
roga Rima, ističe Starčević, bilo je to onda, kad je 
najveća pohvala bijaše reći: dobar je težak.« 

Poslije ukidanja kmetstva (Starčević ga naziva 
nevoljničtvo) pojavilo se jedno teško pitanje; ras¬ 
padanje kućnih zadruga. Ne ćemo ulaziti podrobnije 
u to pitanje, jer je veoma teško i razgranato. (To je 
među ostalim i rješavanje imovinskog seljačkog pi¬ 
tanja.) 

Posljedice su bile velike, a i žalosne. Vlast je 
nastojala sa bezbrojnim zakonima riješiti tu pote¬ 
škoću. Pošto nije rješavala zadružno pitanje u pra¬ 
vom zadružnom duhu, to je stanje postajalo sve oz¬ 
biljnije, a pogoršavali su ga i drugi u prvome redu 
gospodarski čimbenici. Na to se vlast našla prisilje¬ 
nom da spriječi daljnu diobu zadruga. Kad je to pi¬ 
tanje došlo pred Hrvatski sabor 1888. Starčević je 
progovorio o zadruzi, kao nitko drugi. Tu je pokazao 
svoje izvrsno poznavanje seljačkog života što je 
manjkalo baš onima koji su riješavali to pitanje: 
»Ispovijedam da o ni jednom društvenom pitanju ni¬ 
sam toliko razmišljaao koliko o našoj zađrugi. U za¬ 
druzi, veli dalje, rođen i uzgojen ja se onoga stanja 
i naravi zadružnog života još najbolje sjećam.« 

Svakako zadruga je mnogo koristila hrvatskom 
narodu, a pravi zadružni duh će nam uvijek koristiti. 
Starčević je živo predočio prednosti zadruge, a i nje- 

zine manjke, ali pošto su prednosti kud i kamo veće 
to je Starčević potpuno sklon hrvatskoj kućnoj za¬ 
druzi. 

Pošto je dobro opisao što je zadruga, kaže: »U 
zadruzi ne može biti prosjaka ni golokraka, tih bi¬ 
čeva pred kojima nemalo cijela Europa drhće. A u 
zadruzi svatko zna kamo spada i da negdje može naći 
utočište, zna da se ne mora kao divlja zvijer klatiti.« 
Posljedice glavničarskog (kapitalističkog) sustava bi¬ 
le su teške, a najteže pitanje bilo je veliki broj bes¬ 
kućnika koji se povećavao razvitkom veleobrta. Težak 
je život tih ljudi. Baš u tom pogledu zadruga je ve¬ 
liko dobro jer njezin član je uvijek siguran, da će 
imati barem krov nad glavom. Ali Starčević ne poop- 
ćuje vrijednost zadruge »jer nevalja naš narod pri- 
spodabljati drugima narodima kada se radi o selskim 
zadrugama«. 

»Zadruga je svetinja, koju u danim opstojno¬ 
stima treba njegovati ali joj se dioba mora dopustiti 
samo onda kad je dioba korisnija od zadruge.« 

Napada zakonsku osnovu što se prilikom diobe 
traži suvišna danguba i suvišni troškovi. Hoće za¬ 
drugu kakva je bila kroz vjekove, a priznaje da se 
moraju uvesti promjene, ali ipak da u bitnosti ostane 
zadruga ista. 

Spomenuli smo Starčevićevo mišljenje o kućnoj 
zadruzi, jer se u njoj kroz stotine godina odvijao 
život hrvatskog seljaka i jer je Starčević govoreći 
o zadruzi iznio sud o mnogim stvarima koje su važne 
u seljačkom životu. Tako na primjer o općinskoj 
upravi, o mjerenju zemljišta, o nezakonitoj djeci, o 
služenju vojske seljačkih mladića, o ćudoređu, ohla¬ 
đivanju zemlje itd. Njemu nije pravo kad se sva 

krivnja svaljuje na taj izrabljivan svijet, pa dovikuje 
svima: »Znamenite li pojave kod nas. Ne malo svako 
škodi narodu i kvari ga. i upravo ti viču na narod i 
kažu da je pokvaren i da ne valja, da nije za ništa. 
Ti ne paze da za ovaj narod kroz vjekove nije ništa 
učinjeno ni rađeno, da se uvijek radi proti njemu. Ja 
se čudim da je ovaj naš narod ovako plemenit i mar¬ 
ljiv i vjerujem, da će njegovu pokvarenost najviše 
oplakivati oni koji su joj krivi, oni ili njihovo poko¬ 
ljenje.« 

»U Hrvatskoj nema zemlje po naravi neplodne, 
nego je cijelo naše tlo više ili manje učinjeno ne¬ 
plodnim, i za povratiti mu rod, hoće se znanja, snage 
i volje a toga ni jednoga uvjeta danas nije i u ovim 
prilikama nije se ni jednom nadati, pače njih svaki 
kad bi bio, morao bi svaki dan to većma propadati. 
Jer puk se ne podučava, što bi trebalo, u gospodar¬ 
stvu, bez blaga i drugog vrsnog orudja ne može biti 
snage,« ali Starčević zna sve one nepravde koje se 
čine prema radniku pa kaže u istom govoru »a v o- 
lje za radnju ne može biti gdje rad¬ 
nik ne uživa plod svojih žuljeva...« 

Posjed, pravo vlasništva znači mnogo i Starčević 
im daje veliku važnost u rješavanju hrvatskih gospo- 
darsko-đruštvenih pitanja, najprije zemljišnih. On je 
proti veleposjedima, a također nije prijatelj ni sitnih 
posjeda jer ti ne mogu prehraniti vlasnika ne mogu 
ga obskrbiti s najnužnijim potrebštinama. On je za 
srednji posjed koji zastupa zadruga. — Zemlja ne 
smije biti sredstvo špekulacije, ona ima od Boga da¬ 
leko veću zadaću; »Zemlja je tu, da ljude hrani, a 
njeno se vlasništvo izvršiva obrađivanjem. Svijest o 
vlasništvu zemlje daje čovjeku ponos i dostojanstvo: 

iz vlasništva zemlje najbrže se rađa ljubav domovine 
i pravice...« (Starčevićeve riječi). 

Vlast mora rješavati i seljačka imovinska pi¬ 
tanja , ali Starčević se buni kad se poduzimlju neka 
riješavanja bez poznavanja narodnih potreba. »U 
ovom pogledu zahtjeva se od javne vlasti, kaže Stari 
s punim pravom samo ovo: da i poljodjelstvu dade 
sigurnost osobe i imetka bez koje se ono ne može 
dignuti već i cvatuće mora propasti« dalje traži da 
se poljodjelstvo ne gnječi velikim globama, da se ne 
zovu u vojsku seljaci kad ima najviše poljskog po¬ 
sla, da se poboljšaju prometne veze kako bi seljaci 
mogli lakše unovčiti svoje proizvode, da se bolje uredi 
uredovanje kod oblasti i da ljudi ne gube toliko vre¬ 
mena, da se provede razgraničenje kotareva općina 
itd. »Dok se ne može prirad unovčiti; dok potreba 
nagoni unovčenje po bud što; dok se prirad ili prerad 
moraju natjecati sa takmacima, kojih su vlasnici bo¬ 
gati tjelesnim i duhovnim glavnicama, dok narod 
što iz gluposti ne mari, što od siromaštva ne može 
trošiti, dok je više potreba nego li sredstva za pod¬ 
miriti ih — dotle, znati ćete dotle ne može se dig¬ 
nuti niti cvasti seljak, ni zanatlija, ni vlastelin, itd. 
već moraju dotle zloće napredovati« i opet dalje: 
»Hrvatska je svojim položajem i podnebljem je¬ 
dna između pitomih zemalja, njezin je narod ra¬ 
zuman, marljiv i plemenit, čvrst na koliko ga ne 
kvare zakoni i oblast: u njoj (Hrvatskoj) ne bi smjelo 
biti neplodna tla, a sve je neplodnim učinjeno. — Mi 
ljudi, knjige i pera možemo znati načela poljodjel¬ 
stva, ali ne razumimo se u obrađivanje ni u vrijed¬ 
nost tla, to seljani znadu bolje nego mi.« 



Kako se iz ovih Starčevićevih riječi vidi .nije on 
bio čovjek, koji je živio daleko od zemlje, naprotiiv 
bolje je poznavao život i ljude, u prvom redu seljački 
život nego mnogi koji su ga smatrali zanesenjakom. 
Njega je zanimalo sve što se ticalo naroda, a tako 
i mnoge čisto praktične stvari. Kad se raspravljalo 
kuda da se provede željeznica na more, StarČević je 
postavio takav prijedlog koji najbolje odgovara hr¬ 
vatskim probitcima, povezivanje zaleđa s morskim 
lukama. On i njegov najbliži suradnik revolucioner 
Eugen Kvaternik, prvi su uočili veliko značenje go¬ 
spodarstva u suvremenom svijetu. 

Starčević zahtijeva isušivanje polja, močvara i 
gradnju cesta itd. Nastupao je uvijek kao zagova¬ 
ratelj naroda. Upozorava vladu radi marvinske po¬ 
šasti, prikazuje teško stanje seljaštva i traži lijeka, 
traži pomoć za postradale od tuče i poplave. God. 
1888 . postavio je na vladu zahtjev, da se novci javnih 
zaklada ulože tako, da budu na korist naroda i da se 
osnuje novčani zavod za pomaganje seljaka, jer je 
vidio, da seljak mora tražiti zajam kod lihvara, a 
može se tom zlu doskočiti osnivanjem novčanih za-, 
voda, koji bi išli narodu na ruku. Taj njegov prijed¬ 
log kao i mnogi drugi nije bio prihvaćen. Održao je 
i govor u kojem je uzeo u zaštitu radnice tvornice pa¬ 
pira na Sušaku. Razjasnio je odnos tobožnje »go¬ 
spode« i naroda; »Djecanegospode čim ve¬ 
ćom gospodom postanu, tim većma 
moraju raditi za negospodu, za narod 
i time manje za gospod u.« 

»Stekliši uče da nema pravog ve¬ 
likog gospodina izvan naroda i zato 

ii »• m a r e, ako sutra propadnu sva naša gospoda.« 
Tn su riječi velikog hrvatskog učitelja. 

A što je najvažnije Starčević je postavio načelo, 
»da svaki puni svoju torbu plodom svojih žuljeva, 
dakle da i gospoda rade.« I tako je kao svoj zakon 
postavio dužnost rada. U svojim govorima, člancima 
isticao je vrijednost rada; kako duševnog tako i tje¬ 
lesnog. Sam je pak bio marljiv kao crv. Tako je Star¬ 
čević podigao rad, a ne novac, kao temelj blagosta¬ 
nja i vrijednosti. Stoga nije mogao trpiti one koji su 
na narodnim žuljevima gradili svoje imetke. Ima još 
mnogo misli koje je Starčević izrekao o narodu, o 
selu i seljanima i o radu. Starčević je prvi sustavno 
isticao važnost seljaštva i odlučno tražio poboljša¬ 
nje njegovog položaja, jer je uvijek ostao pravi na¬ 
rodni čovjek. I njegov je posao trebalo nastaviti. 

Poznati hrvatski učenjak, jedan od najboljih po¬ 
znavatelja Starčevićeve nauke, Filip Lukas s potpu¬ 
nim pravom kaže: »Braća Radići su Starčevićev so¬ 
cijalni program proširili na šire narodne slojeve, ali 
što su oni imali uspjeha u narodu, poglaviti je razlog 
u uvjerenju hrvatskog naroda da će oni organizaci¬ 
jom širokih narodnih slojeva i privlačenjem njihovim 
u borbu ojačati našu kompaktnost (jedinstvenost) i 
pomoći ostvarenje ideala Ante Starčevića.« 

Starčevićev društveni program jest vrijedan i 
do zadnjeg slova čovječan i pravdoljubiv. Svi mo¬ 
ramo raditi na njegovu ostvarenju, jer ćemo se tako 
najbolje odužiti Anti Starčeviću. 



UZOR POŠTENJAK 

Starčević se osobito isticao svojim poštenjem. 
Etika (ćudoređnost) je prožimala njegov rad, sve 
je mjerio mjerilom istine i prava. Kakav je bio u 
posebničkom životu takav je bio i u javnom. Bio je 
više filozof i učitelj nego li političar. Baš radi toga on 
je tražio čestite požrtvovne ljude, k nije se jagmio 
za bilo kakvim pristašama. Njegovo je uvjerenje bilo, 
da preporod neke zajednice dolazi po preporodu po¬ 
jedinaca. To je posve točno, jer što ima više izgra¬ 
đenih poštenih, ćudorednih pojedinaca lakše će se i u 
narodu provesti svaka plemenita zamisao. Dapače 
bez njih niti nema trajnog uspjeha; bez poštenih 
ljudi nema nigdje poštenja ni prava, nego prevara, 
podmićivanje i nepravde. Društvene krize, zla koja 
se pojavljuju u ljudskom društvu, imaju svoj uzrok 
u opadanju morala i ćudoređa. 

Starčević je imao tvrda načela od kojih nije ni¬ 
kada odstupao, a to je isto zahtijevao od svojih sljed¬ 
benika. »Ne valja gledati ni ne gledati, ikome ugoditi 
ili ne ugoditi, nego treba pravim putem koracati pa 
bilo što mu drago. — Među načelima nema nagodbe 
ni pomirenja.« To je duša i snaga njegova života i 
djelovanja. 

Svoje potrebe stegnuo je na najnužnije. Potpuno 
skroman u odjevanju hrani ; stanu. Živio je siro¬ 
maški, njegov prvi životopisac piše, da Starčević nije 

imao na što ponuditi sjesti kad bi mu došla dva pri¬ 
jatelja najedanput. Za novcem nije težio. »Novca 
ćeš imati to više, čim ćeš ga manje trebati, a trebat 
ćeš ga manje čim ćeš biti zadovoljniji. Zadovoljan 
ćeš biti ako ne budeš više iskao nego ti treba za moći 
kreposno živjeti,« — kaže Starčević. »Čovjek bez 
vlasti i novaca može više znati; može biti pametniji 
od čovjeka koji je u vlasti i u novcu optrpan. — No¬ 
vac je dobro ukoliko dobroj stvari služi, drugačije je 
bolje i slavnije zobenicu jesti ili kašu srkati, svoj i 
pošten biti nego lupež u zlatu plivati.« 

U svakom poslu za Starčevića je važno vršenje 
dužnosti; »Neka svatko ne izuzev ni gospodu, vrši 
svoju dužnost. Samo tako može svak na svome 
mjestu sigurno stajati. Na politička mnijenja ni¬ 
koga, ni poglavara ne mora paziti. Niži, ako zna. 
može u politici reći da. je crno ono što njegov viši 
proglasuje za bijelo. — Samo ondje je moguće go¬ 
voriti o značaju gdje se ljudi slobodno odgoje i 
izuče, te slobodno misle i rade. Samo tu se može 
razviti i pokazati značaj koji nije drugo van čvrsta 
biljega o skladu čina unutarnjih s izvanjskim, bi¬ 
ljega o slozi načela s djelovanjem.« Dakle Starčević 
hoće značajeve. kako se kaže karaktere, a ne šeprtlje 
i puzavce. Značajeva treba, a hrvatske značajeve od¬ 
gojio je i Otac Domovine. 

On svoje moralne nazore hoće označiti kao t e- 
me 1 j svakog rada za n a r o d, to je i učinio 
u Naputku za pristaše stranke prava. Taj naputak 
više naliči, dobro je jedan pisac primjetio, više iz¬ 
gleda kao pravila koje vjerske zajednice, kojeg 
crkvenog reda, nego kao stranački program. 

»Pravica i nepodmitljivost, to su najjače poluge 
u narodu hrvatskom« naglašuje Starčević bez pre¬ 
stanka i za postići uspjeh odklanja i strah i plaću, jer 
su to dva nesigurna puta, upućuje narod nek ne pazi 
samo na tjelesno dobro, nego i na duhovno. On uči 
da to tjelesno dobro dolazi po duhovnom dobru, po 
slobodi i prosvjetljenju. Onda osobito se tuži na za¬ 
vist koja je zavladala među narodom. Uči kako treba 
odstranjivati to zlo. Treba narod poučiti riječju i 
primjerom »da se sreća i nesreća jednog sina domo¬ 
vine od dana do dana pruža i na sve ostale i za to da 
svako domaće zlo ticalo se ono neposredno koga mu 
drago svatko ima smatrati za svoje osobno zlo.« U 
svojim djelima davao je obilatu i lako shvatljivu 
pouku. 

Potpuno je prenio ono što hrvatski seljak mi¬ 
sli, kad je ovo napisao: »Narod hrvatski toliko vje¬ 
kova varan i trven, izgubio je vjeru u sve one, koji 
jesu ili se drže nad njim.« U tom pogledu on postavlja 
svojoj stranci zadatak, da najviše poštenim radom 
budi u narodu povjerenje. A oni koji su na položaju 
da bi mogli koristiti narodu, nek učine što više, sa¬ 
vjetuje Starčević, i nek ne puštaju svoje mjesto. Na¬ 
ročito je upozoravao, da se u stranku ne primaju 
ljudi koji traže samo svoju korist i raskoš, pristalice 
nek živu trijezno, razumno i sli n>. Zašto je propao 
stari Rim onako bogat i slavan, »jer su se Rimljani 
odrekli svoje ćudi, objašnjava Starčević, svojih obi¬ 
čaja, svojeg značaja, dok svaki Rimljanin imadijaše 
po komad zemlje, dok se svi ženiše i za djecom čez- 
nuše, dotle bijaše više hrane nego naroda, a dok se 
pokaza sustav što ga preporučuje Malthus, f ter ja 

njegovi učenici prežimaju), odmah propade i narod 
i hrana, i plodna zemlja i sloboda.« 

Kojeg čovjeka je Starčević smatrao velikim? 
»Ja onoga čovjeka držim za velikoga odgovara Stav- 
čević, koji je čovječanstvu učinio velika dobročin¬ 
stva, ili barem jednom narodu, koji time nije naško¬ 
dio drugima narodima.« 

U Starčevićevim mislima ogleda se čovjek koji 
je svladao samoga sebe, koji je sebe upoznao, a to 
zahtjeva i od drugih, jer će jedino na taj način biti 
kadri i raditi za trajnu sreću svoga bližnjega, svoga 
naroda. Tim putem treba uputiti i sve ostale. Taj 
put je težak, ali jedino on vodi k pravom uspjehu. 
Starčević je išao svega života putem odricanja, rada 
i savjeti. Zato njegove riječi dobivaju vrijednost i 
snagu poput nauke velikih narodnih učitelja, koji su 
svojim životom potvrdili svoje riječi. Zato je i mogao 
onako oštro suditi i žigosati nepoštenje i boriti se 
proti slavosrba i madžarolaca. Bio je slobodnjak, koji 
se nije dao sputati vezati ni s častima ni s udobno¬ 
stima. Kao dokaz njegove skromnosti jest, njegova 
oporuka. Želio je biti sahranjen bez sjaja, »ter se 
moje tijelo piše u oporuci, imade opraviti u prostu 
nepomazanu drvenu škrinju, pa po jednom vrijednom 
duhovniku rimske crkve i po njezinu obredu zemlji 
predati.« 

Tom čeličnom poštenju poklonili su se i njegovi 
neprijatelji. Filip Lukas s potpunim pravom kaže: 
»Da nam nije drugo dao, već što nam je u sebi i u 
svojim djelima izgradio uzor značaj, zavrijedio bi 
vječni spomen u dušama hrvatskog naroda.« 

»Da dođe do uvaženja u svijetu čovjek bogat, 
čovjek u položaju i u časti, nije nikakovo čudo, ali da 


— 56 — 




U* 

^HK*a*>***>i*^pS3 




Kr ■„..-. ^ iffti 

3^!^ ■ . 

ialW3 . v- ‘t*wHI§1 


"^/^Sfe sf ~v4 F )J * 

Sjfcj* • 




dođe čovjek siromah, koji nema svakidanjeg kruha 
bez velika truda i napora, to je veliko čudo. S toga 
ako se hoće poređivati Starčevića sa ma kojim nje¬ 
govim savremenikom, treba toga savremenika uzeti 
onako osamljena i bez ikakve časti i položaja, kako 
je bio Starčević, pa tek ih onda poređivati«, piše K. 
Šegvić. 

Veliki ljudi imaju štovatelja i neprijatelja. Tako 
su kako smo već spomenuli, mnogi htjeli umanjiti 
Starčeviću ugled i na njegovu trudu graditi sebi 
slavu. Služili su se izvrtanjem njegovih riječi. Na¬ 
stojalo mu se predbacivati i bezvjerstvo, ali nisu uvi¬ 
djeli da i samo njegovo geslo sadržava Božje ime, 
Bog i Hrvati, a i zadnja mu je želja bila da bude sa¬ 
hranjen »po jednom vrijednom duhovniku rimske 
crkve i po njezinu obredu«. Dalje su mu predbacivali 
da je mrzio i napadao svećenstvo. Da, ah samo loše 
svećenike. Cesto spominjala ona njegova rečenica »da 
su popovi poživinčili narod.« Odnosilo se to dakako 
na pokvarene popove, a ne na sve. Da je cijenio sve¬ 
ćenstvo, zasluge svećenstva za hrvatsku prosvjetu 
vidi se i po tome što je oduševljeno pozdravio izlaženje 
»Katoličkog lista«. Tada je među ostalim napisao i 
ovo: »... dosta nam je napomenuti, da je naše 
knjištvo (književnost) klasično, koje zaista 
ni jednomu rečenih naroda svoga vremena ni za dlaku 
u izvrsnosti ne popušta čedo rođeno i odgo¬ 
jeno od samih svećenika.« A među pra- 
rašima isticali su se i svojim plodnim radom mnogi 
uzorni svećenici. Dosta nam je spomenuti samo dič¬ 
nog dalmatinskog borca don Ivu Prodana. 

Starčević je svoj boj časno završio 28. veljače 
1896. kada je smrt prekinula njegov život. Želja mu 

je bila da bude pokopan na jednom seljačkom gro¬ 
blju i to obuven u opanke. Pokopan je na groblju u Še¬ 
stinama kraj Zagreba. Svoj život je počeo na selu i 
sada počiva na selu i »tako je s oba pola svoga života, 
veli već spomenuti Lukas, početkom i koncem, rođe¬ 
njem i smrću obuhvatio cio naš narod, seljake i gra¬ 
đane koji su jedan narod.« U vrijeme kad je Star- 
čević naučavao mnoge njegove tvrdnje izgledale su 
upravo zanešenjačke, a danas su nam tako jedno¬ 
stavna i jasna stvar. U to isto doba prilike su bile 
takve, da je upravo bila nužda, da se među Hrvatima 
nađe netko koji će odlučno i pametno reći svijetu, 
što je Hrvatska, koji će reći svakom u brk istinu. 
Širile su se, kao gljiive poslije kiše, razne misli o 
Hrvatima i Hrvatskoj, koje su bile, za nas to opas¬ 
nije što su bile na oko bezazlene, koje su bile kao 
vuk u ovčjoj koži. I događajima u vanjskom svijetu, 
koji su se ticali i hrvatskog naroda trebalo je dati 
pravilno tumačenje i zauzeti ispravno stanovište. Čo¬ 
vjek koji je to učinio bio je Ante Starčević. 

Iako je postojala potreba takvog čovjeka, iako 
su bile okolnosti koje su tražile jednog Starčevića, 
ipak se ne može reći da su ga samo te osobite prilike 
učinile onakvim kakvim je bio, to jest ne može se 
reći da je on plod onih okolnosti i uvjeta u kojima se 
odgajao i pod kojima je radio. I drugi su bili seljački 
sinovi, i drugi su okusili siromaštvo, pa ipak se nisu 
zauzeli za seljaštvo. I mnogi drugi su bili učeni, pa 
ipak nisu upotrebili svoje znanje narodu na korist. 
A napokon mnogi su živjeli i politički radili u isto 
vrijeme kad je Starčević vodio borbu, pa su radili 
protiv narodnih probitaka. Starčevićeva velika lič¬ 
nost. unutrašnja izgrađenost i značajnost činile su 
-da je Ante Starčević onakav kakvog smo ga opisali. 

PLODOVI NJEGOVE NAUKE 

Već za svoga života mogao je Starčević vidjeti 
da je sjeme njegove nauke palo na plodno tlo. Omla¬ 
dina je prva pošla njegovim stopama. A mnogi 
najugledniji književnici izašli su upravo iz pravaških 
redova. Starčevićeve ideje nađahnule su ih da u svo¬ 
jim djelima uskrsnu narodnu prošlost i da su rad¬ 
nju svojih pripovijesti i romana prenijeli u one hrvat¬ 
ske krajeve, koji su bili izvan banske Hrvatske, a 
pripadaju Hrvatima, i opisivali i pojedine hrvatske 
važne povjesne događaje. S time su oni poslužili bu¬ 
đenju narodne svijesti. 

Eugen Kumičić, poznati hrvatski književnik, u 
svojim romanima osvjetljuje na pr. urotu Zrinsko- 
Frankopansku, koju je prvi Starčević prikazao u pra¬ 
vom svijetlu. Josip Tomić piše također povjesne ro¬ 
mane. U kolo tih mladih književnika pravaša spada 
veliki pjesnik Silvije Strahimir Kranjčević, August 
Harambašić Ante Kovačić, Antun Gustav Matoš i 
mnogi drugi. Što su ovi učinili kao književnici u svo¬ 
jim knjigama, to su isto učinili na platnu i kamenu 
slikar Celestin Medović i kipar Ivan Rendjć. Starče¬ 
vićeve smjernice poslužile su u radu mnogih povjes¬ 
ničara i proučavatelja narodnog života. Pravaštvo je 
dalo jaki pečat ondašnjem prosvjetnom radu. Da se 
pogleda važnost Starčevićeva rada i njegove duhovne 
baštine, dosta je samo prolistati hrvatsko novinstvo 

Poglavnik Nezavisne Države Hrvatske na grobu Oca Domovine 





iza njegove smrti. Uvijek se spominjao Starčević, u 
listovima svih stranaka. 

Ne samo da je njegov utjecaj bio velik na kul¬ 
turnom polju, nego i na ostalim područjima narodnog 
života. Eto na društvenom polju braća Radići raši¬ 
rili su i pronijeli po hrvatskim selima Starčevićev 
duh društvovne obnove davši mu snagu i prodorniji 
oblik, a njegova misao hrvatske državne samostal¬ 
nosti i neovisnosti težnja je čitavog hrvatskog na¬ 
roda, koji je borbu vodio za njeno postignuće. 

Poglavnik je uzpostavio hrvatsku državu, za 
koju se borio i Ante Starčević i eto nakon toliko dugo 
iščekivanog vremena prvi put smo slavili Starčevićev 
dan u Nezavisnoj Državi Hrvatskoj. I sada sa za¬ 
hvalnošću se sjećamo Oca Domovine, koji je prvi 
buntovničkom snagom raspalio pravu hrvatsku na¬ 
rodnu svijest. 

Starčevićev program ostvaruje danas Poglavnik. 
On. jedan od najvjernijih sljedbenika Starčevićeve 
nauke rekao je pristašama bivše hrvatske Stranke 
prava u listopadu 1941. među ostalim ove značajne 
riječi: »J a vam kažem, da nije bilo Ante 
Starčević a, ne bi bilo danas hrvat¬ 
ske države. Još je jedna velika stvar, koju on 
daje hrvatskom narodu, a to je vjera. Svi oni koji 
nisu vjerovali u budućnost hrvatskog naroda, svi 
oni, koji nisu vjerovali u život hrvatskog naroda, nisu 
činili ništa drugo, nego su svoju osobnu kukavnost 
htjeli proicirati na hrvatski narod. A nauka Ante 
Starčevića stvorila je jednu veliku, jednu nepokolebivu 
vjeru u budućnost i u životnu sposobnost hrvatskog 
naroda. Još nešto. Dok nije bilo Ante Starčevića, 
nije se znalo ni za hrvatskog seljaka. Trebao je ispod 

Velebita doći seljački sin, da dadne još u ono vri¬ 
jeme, koje je bilo takoreći na prelazu iz feudalnog 
sustava, da se hrvatskom seljaku dade obilježje čo¬ 
vjeka, nosioca narodnog imena i narodnog dostojan¬ 
stva. 1 u nauci, a napose u svojoj posljednoj želji 
veliki je Učitelj to dokumentirao. Napose, kad mu je 
posljednja želja bila, da bude sahranjen u seljačkim 
opancima i u seljački grob.« 

Mi moramo izvršiti svoju dužnost svoje deržan- 
stvo kako je govorio Starčević, prema našem narodu 
i državi. Tako ćemo se najbolje odužiti velikom Star- 
čeviću. Pomislimo često na uzor Hrvata, koji počiva 
na Šestinskom groblju, kako je lijepo kazao naš Po¬ 
glavnik u tom svom govoru pravašima: »U ovome 
času naše misli idu gore pod Sljeme, gdje u hrvat¬ 
skom selu počivaju zemni ostaci Starčevića. Da 
odanle crpimo snagu, kao što smo je crpili u borbi, 
tako je sada crpimo u radu, koji je vođen s pošte¬ 
njem, koji je vođen sa sviješću dužnosti, sa sviješću 
odgovornosti, da svaki čas, svake ure za hrvatski 
narod, za hrvatsku domovinu i za hrvatsku državu 
ispunimo svoje deržanstvo.« 

